Diari Oficial de la Generalitat Valenciana


Sumari del DOGV 7931, del 05-12-2016 (2016/9662)

Extracte de la Resolució de 19 d'octubre de 2016, del vicerector d'Internacionalització i Cooperació de la Universitat de València per la qual es convoca i s'estableixen les bases reguladores de les ajudes a alumnat de la Universitat de València amb discapacitat i/o amb necessitats especials derivades d'una discapacitat per a la pràctica d'activitats fisicoesportives recreatives en el primer quadrimestre de 2016/17.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7931

Data del DOGV
:   05-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9662


Data del document
:   19-10-2016

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 19 d'octubre de 2016, del vicerector d'Internacionalització i Cooperació de la Universitat de València per la qual es convoca i s'estableixen les bases reguladores de les ajudes a alumnat de la Universitat de València amb discapacitat i/o amb necessitats especials derivades d'una discapacitat per a la pràctica d'activitats fisicoesportives recreatives en el primer quadrimestre de 2016/17. [2016/9662]  
BDNS (identif.): 324484.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions  
http://www.pap.minhap.gob.es/bdnstrans  
  
Primer. Beneficiaris  
Dirigides a l'alumnat matriculat en centres propis de la Universitat de València que cursen o hagen cursat estudis conduents a l'obtenció del títol oficial de grau, llicenciat, enginyer, diplomat, enginyer tècnic o títol oficial de màster o doctorat en la seua fase docent, inclosos els estudis d'adaptació i complements de formació per a titulats de primer cicle universitari.  
L'alumnat haurà d'acreditar la superació d'almenys el 50 % del total de crèdits matriculats en el curs anterior. El Servei d'Educació Física sol·licitarà d'ofici el certificat acadèmic oficial dels estudis cursats durant el curs 2014-2015 en la Universitat de València, amb la indicació de crèdits matriculats i aprovats. L'estudiantat que haja realitzat estudis en una altra universitat en el curs 2014/2015 haurà de presentar el certificat acadèmic oficial d'aquests estudis realitzats, indicant el nombre de crèdits matriculats i aprovats, en el cas en el qual la Universitat no dispose d'aquesta documentació. Si es tracta d'estudiants de primer curs, es valorarà el resultat de la prova d'accés a la Universitat.  
  
La sol·licitud s'acompanyarà del certificat que acredite un grau de discapacitat superior o igual al 33 %.  
  
Segon. Objecte  
L'objecte de la present convocatòria és promoure, a través de la Càtedra Divina Pastora d'Esport adaptat de la Universitat de València, la pràctica d'activitats fisicoesportives per part de l'alumnat amb discapacitat i/o amb necessitats especials derivades d'una discapacitat de la Universitat de València, durant el primer quadrimestre 2016/17.  
  
  
Tercer. Bases reguladores  
La convocatòria, bases reguladores i el model de sol·licitud de les ajudes a alumnat de la Universitat de València amb discapacitat i/o amb necessitats especials derivades d'una discapacitat per la pràctica en activitats fisicoesportives recreatives en el primer quadrimestre 2016/17 estan publicades en la URL:  
http://www.sefuv.com/catedradivinapastora/ayudas2016/  
  
Quart. Quantia  
Les ajudes es finançaran amb càrrec al capítol IV del pressupost de la Càtedra Divina Pastora de l'Esport Adaptat de la Universitat de València per al 2016, orgànica 2458345164, per un import de cinc-cents euros (500 ?). El nombre d'ajudes vindrà determinat en funció de les sol·licituds presentades i de l'import de l'ajuda destinada a fi de la convocatòria, que és de cinc-cents euros (500 euros). L'ajuda consistirà en la devolució de la taxa de matrícula en una única de les activitats oferides a través del Servei d'Educació Física i Esports de la Universitat en el període de referència.  
  
Cinqué. Termini de presentació de sol·licituds  
El termini per a la presentació de sol·licituds comença l'endemà de la publicació en el Diari Oficial de la Generalitat Valenciana i finalitza als 10 dies hàbils.  
Sisé. Altres dades  
Totes les comunicacions que hagen de realitzar-se a les persones interessades relacionades amb aquesta convocatòria (notificacions, requeriments, resolució, etc.) es faran públiques en el lloc web www.catedradivinapastora.es i en el tauler oficial d'anuncis UV.  
  
València, 19 d'octubre de 2016.- El rector, p. d. (DOGV 26.10.2016), el vicerector d'Internacionalització i Cooperació: Guillermo Palao Moreno.